# HISOBOT

Ushbu masala bo‘yicha ilmiy ishlar va innovatsiyalar bo‘yicha prorektor K.Tashev quyidagilarni ta’kidladi:

Muhammad al-Xorazmiy nomidagi Toshkent axborot texnologiyalari universitetining ilmiy faoliyati O‘zbekiston Respublikasi Qonunlari, O‘zbekiston Respublikasi Prezidenti Farmonlari va Qarorlari, Vazirlar Mahkamasining Qarorlari va O‘zbekiston Respublikasi Axborot texnologiyalari va kommunikatsiyalarini rivojlantirish vazirligi, Innovatsion rivojlantirish vazirligi va Oliy va o‘rta maxsus ta’lim vazirligining buyruqlari asosida olib borilmoqda.

Ta’kidlab o‘tish joizki, joriy yilda O‘zbekiston Respublikasining “Ilm-fan va ilmiy faoliyat to‘g‘risida” Qonuni (2019-yil 29-oktabrdagi O‘RQ-576-son) va O‘zbekiston Respublikasi Prezidentining “O‘zbekiston Respublikasi oliy ta’lim tizimini 2030-yilgacha rivojlantirish kontseptsiyasi” Farmoni (2019-yil 8-oktabrdagi PF-5847-son) universitetda ilmiy-tadqiqot ishlarini bajarilishida bir qator imkoniyatlar va yo‘nalishlarni yaratib beradi.

Muhammad al-Xorazmiy nomidagi Toshkent axborot texnologiyalari universiteti va uning hududiy filiallarida bugungi kunda 915 nafar professor-o‘qituvchilar faoliyat yuritib kelmoqda. Ularning **51 nafari** fan doktori va **272 nafari** fan nomzodini tashkil etadi. TATU va uning hududiy filiallarida professor-o‘qituvchilarning umumiy salohiyati **34.2 foizni** tashkil etmoqda va o‘tgan yilga nisbatan **1.7 foizga** oshganligini ko‘rsatadi (2020-yil oxirida ilmiy salohiyat **32.5 foizni** tashkil etgan). Jumladan:

TATU - 36,2%, farq **“+1,8%”**;

Samarqand filiali - 39,5%, farq **“+9,2%”**;

Qarshi filiali -31,2%, farq **“+9,8%”**;

Urganch filiali -30,6%, farq **“+5,4%”**;

Farg‘ona filiali -27,6%, farq **“-0,4%”**;

Nukus filiali -27%, farq **“+1%”**;

*Ilmiy-tadqiqot ishlari.* Muhammad al-Xorazmiy nomidagi Toshkent axborot texnologiyalari universitetida jami **17,469** **mlrd.so‘m** miqdorida **18** ta ilmiy-tadqiqot ishlari bajarilmoqda. Shundan davlat ilmiy texnik dasturlari doirasida **16,199** **mlrd.so‘m** miqdorida **16** ta loyiha, xo‘jalik shartnoma asosida **1,270 mlrd.so‘m** miqdorida **2 ta** loyiha, jumladan:

- **2 ta** Fundamental – **3,6 mlrd.so‘m**;

- **5 ta** Amaliy - **5,18 mlrd.so‘m**;

- **5 ta** Innovatsion – **5,53 mlrd.so‘m**;

- **3 ta** Xalqaro loyihasi – **1,66 mlrd.so‘m**;

- **1 ta** Startup loyihasi – **0,23 mlrd.so‘m**;

- **2 ta** Xo‘jalik shartnomasi – **1,27 mlrd.so‘m**.

2021-yilda Universitetning fakultetlarida jami **4,858 mlrd.so‘m** miqdoridagi loyihalar ustida ilmiy izlanishlar olib borildi, xususan:

1. Kompyuter injiniringi fakulteti - jami **5 ta**: 2 ta amaliy, 1 ta innovatsion va 2 ta fundamental. Loyihalarning bir yillik umumiy qiymati: **1,18 mlrd.so‘m** (umumiy summasi: **6,064** **mlrd.so‘m**);
2. Dasturiy injiniring fakulteti - jami **3 ta**: 1 ta amaliy, 2 ta innovatsion loyiha. Loyihalarning bir yillik umumiy qiymati: **1,304 mlrd.so‘m** (umumiy summasi: **4,665 mlrd.so‘m**);
3. Telekommunikatsiya texnologiyalari fakulteti - jami **3 ta**: 1 ta amaliy, 1 ta innovatsion va 1 ta xalqaro loyiha. Loyihalarning bir yillik umumiy qiymati: **1,153 mlrd.so‘m** (umumiy summasi: **2,458 mlrd.so‘m**);
4. AKT sohasida iqtisodiyot va menejment fakulteti - jami **2 ta**: 1 ta amaliy va 1 ta startup loyiha. Loyihalarning bir yillik umumiy qiymati: **86,5** **mln.so‘m** (umumiy summasi: **1,21 mlrd.so‘m**);
5. Televizion texnologiyalar fakulteti - jami **1 ta**: 1 ta innovatsion loyiha. Loyihalarning bir yillik umumiy qiymati: **0,3** **mlrd.so‘m** (umumiy summasi: **0,6 mlrd.so‘m**);
6. Axborot xavfsizligi fakulteti - jami **1 ta**: 1 ta xalqaro loyiha **203,3 mln.so‘m** miqdorda;
7. Radio va mobil aloqa fakulteti - jami **1 ta**: 1 ta xo‘jalik shartnoma. Loyihalarning bir yillik umumiy qiymati: **170,0** **mln.so‘m** (umumiy summasi: **425,0** **mln.so‘m**);
8. TATU-BGUIR Qo‘shma axborot texnologiyalari fakulteti - jami **1 ta**: 1 ta amaliy loyiha. Loyihalarning bir yillik umumiy qiymati: **39,6** **mln.so‘m** (umumiy summasi: **1,0** **mlrd.so‘m**)
9. Axborot-kommunikatsiya texnologiyalari sohasida kasb ta’limi fakulteti: (**mavjud emas**);
10. O‘zbek-Hind markazi - jami **1 ta**: 1 ta xo‘jalik shartnoma, 2021-yil uchun qiymati: **623,75 mln.so‘m** (umumiy summasi: **845,0 mln.so‘m**).

Shuningdek, 2021-yilda Universitetda **1,58 mlrd.so‘m** miqdordagi **5 ta** loyiha yakunlandi. Yakunlangan 5 ta loyihaning hisobotlari Innovatsion rivojlanish vazirligiga yuborilgan.

Bugungi kunda Innovatsion rivojlanish vazirligi tomonidan tashkil etiladigan davlat ilmiy-texnik dasturlari doirasida tashkil etilayotgan tanlovlar Universitet Ilmiy tadqiqot bo‘limi tomonidan muntazam tahlil etilib faoliyat yuritayotgan professor-o‘qituvchilarga o‘z vaqtida ma’lumot berib borilmoqda. Shu bilan bir qatorda Universitet professor-o‘qituvchilari tomonidan **22 ta loyiha mavzulari** O‘zbekiston Respublikasi Innovatsion rivojlanish vazirligiga taklif sifatida kiritildi va e’lon qilingan tanlovlarda ishtirok etish uchun **34 ta ilmiy tadqiqot loyihasi** texnik va ilmiy ekspertiza uchun yuborilgan. Izchililik bilan olib borilgan faoliyat natijasida   
2021-yil davomida **7,758 mlrd.so‘m** miqdordagi **6 ta ilmiy loyihani** moliyalashtirish boshlandi. Shuningdek, 2022-yil boshidan **3,408 mlrd.so‘m** miqdordagi **3 ta yangi** loyihani moliyalashtirish bo‘yicha Innovatsion rivojlanish vazirining qarori qabul qilingan. Universitetning 2018-2021 yillar oralig‘idagi ilmiy tadqiqot loyihalari bo‘yicha tahlili shuni ko‘rsatadiki, hozirgi kunda ilmiy tadqiqot loyihalariga ajratilgan mablag‘lar deyarli 5 barobarga oshgan. Xususan, 2018-yilda loyihalar hajmi **860,805 mln.so‘m**, 2019-yilda loyihalar hajmi **1662,833 mln.so‘m**, 2020-yilda loyihalar hajmi **3324,25 mln.so‘m** va 2021-yilda loyihalar hajmi **4 858,665 mln.so‘mni** tashkil etadi.

*Olingan natijalar asosida tijoratlashtirish***.** Universitetda professor-o‘qituvchilar tomonidan olib borilayotgan ilmiy va amaliy faoliyat natijalari asosida tayyorlangan mahsulotlar (dasturiy ta’minot, apparat ta’minoti, ta’lim xizmatlari, boshqa turdagi xizmatlar) muntazam ravishda o‘rganib boriladi va mos holda korxona yoki tashkilotlarga tijoratlashtirish takliflari taqdim etib borilmoqda.

2021-yilda Universitet mahsulotlarini (dasturiy ta’minot, apparat ta’minoti, ta’lim xizmatlari, boshqa turdagi xizmatlar) tijoratlashtirish uchun xo‘jalik shartnomalari tuzildi:

|  |  |  |  |
| --- | --- | --- | --- |
| **№** | **Ishning nomi** | Qo‘llanilish sohasi | **Summasi (mln)** |
| 1. | Marketing tadqiqotlari tahlili | Xususiy korxonalar | 5 |
| 2. | "To‘g‘ri gapiramiz" dasturi | Respublika bolalar ijtimoiy moslashuv markazi va b. | 8 |
| 3. | Oliy ta’limdan keyingi ta’limni muvofiqlashtirish yagona elektron tizimi | O‘zbekiston Respublikasi Innovatsion rivojlanish vazirligi | 77 |
|  | **Jami:** | | **90 mln.** |

Shuningdek, hozirda Universitet professor-o‘qituvchilar tomonidan ishlab chiqilgan **19 ta ishlanmalarning** mualliflari bilan birgalikda mahsulot pasporti tayyorlandi va mos holda korxona yoki tashkilotlarga takliflar yuborish yuzasidan ishlar olib borilmoqda. Shu bilan birga, Universitet kafedralaridan **31 ta** ishlanmalarni tijoratlashtirish bo‘yicha takliflar qabul qilib olindi, jumladan TAD kafedrasidan **6 ta** ishlanma, Ilmiy innovatsion ishlanmalarni tijoratlashtirish bo‘limidan **6 ta** ishlanma, Sun’iy intellekt kafedrasidan **7 ta** ishlanma, Axborot xavfsizligi kafedrasidan **4 ta** ishlanma, KT kafedrasidan **2 ta** ishlanma, Informatika asoslari kafedrasidan **2 ta** ishlanma va AKT, ATDT, Audiovizual texnologiyalar kafedralaridan **1 tadan** ishlanma, Raqamli texnologiyalar bo‘limidan **1 ta** ishlanma 2022-yil davomida korxona va tashkilotlarga tijoratlashtirish uchun taklif sifatida taqdim etiladi.

*Ilmiy pedagog-kadrlar tayyorlash.* Universitetning Oliy ta’limdan keyingi ta’lim instituti **4 ta ixtisoslik** bo‘yicha **36 nafar** izlanuvchi, shundan tayanch doktoranturasida **34 nafar** va doktoranturada **2 nafar bo‘lib**, xususan 1-bosqichda **14 nafar**, 2-bosqichda **13 nafar**, 3-bosqichda **7 nafar** tayanch doktorantlar va 1-bosqichda **1 nafar** hamda 3-bosqichda **1 nafar** doktorant tahsil olmoqda. Mustaqil izlanuvchilar soni **85 nafar**ni tashkil etadi.

O‘zbekiston Respublikasi Innovatsion rivojlanish vazirligi tomonidan 2022-yil uchun   
**28 ta o‘rin** tayanch doktoranturaga, **4 ta o‘rin** maqsadli tayanch doktoranturaga, **2 ta o‘rin** maqsadli doktoranturaga, **1 ta o‘rin** doktoranturaga, **4 ta o‘rin** stajyor-tadqiqotchilikka davlat budjetlari hisobidan o‘qitish uchun **jami 39 ta kvota** ajratildi, bu esa ilmiy tadqiqotchilar uchun kvota 2022-yil uchun joriy yilga nisbatan 1.7 barobarga oshganligini ko‘rsatadi.

Bugungi kunda Universitetda **2 ta** ilmiy darajalar beruvchi Ilmiy Kengash faoliyat yuritib kelmoqda va ular tomonidan 2021-yilda jami **50 dan** ortiq dissertatsiya ishlari ko‘rib chiqilgan. Universitetning ushbu **2 ta** ilmiy darajalar beruvchi Ilmiy Kengash va boshqa OTM va ITMlardagi ilmiy darajalar beruvchi Ilmiy Kengashlarida universitet va uning hududiy filiallarining xodimlari tomonidan 2021-yilda jami **37 ta** dissertatsiya himoyalari o‘tgan bo‘lib, shundan **24 nafari** TATU va **13 nafar** filiallar xodimlari hisobiga to‘g‘ri keladi. Xususan:

|  |  |  |  |  |  |  |  |
| --- | --- | --- | --- | --- | --- | --- | --- |
| **TATU va uning filiallari** | **Ilmiy Kengash -1** | | **Ilmiy Kengash - 2** | | **Tashqi Ilmiy Kengashlar** | | **Jami** |
| *PhD* | *DSc* | *PhD* | *DSc* | *PhD* | *DSc* |  |
| TATU | 14 | 2 | 2 | 2 | 3 | 1 | **24** |
| Samarqand filiali | 3 |  |  |  | 2 | 1 | **6** |
| Urganch filiali | 1 |  | 1 |  |  |  | **2** |
| Nukus filiali |  |  |  |  |  |  | **0** |
| Qarshi filiali | 1 |  |  |  | 4 |  | **5** |
| Farg‘ona filiali |  |  |  |  |  |  | **0** |
| **Jami:** | **19** | **2** | **3** | **2** | **9** | **2** | **37** |

2021-yil yakunlariga ko‘ra, 3-kurs tayanch doktoranti **Berdiyev Alisher Aliqulovich** O‘zbekiston Respublikasi Prezidenti stipendiyasini qo‘lga kiritdi va 2022-yil uchun O‘zbekiston Respublikasi Prezidenti stipendiyasi nomzodligiga **2 nafar** tayanch doktorant nomzodi tavsiya etildi. 2022-yilda Universitet va uning hududiy filiallari xodimlaridan 30 dan ortiq izlanuvchilarining dissertatsiya ishini himoya qilishi rejalashtirilgan.

*Iqtidorli talabalarning ilmiy-tadqiqot ishlarini tashkil etish maqsadida* universitetda olib borilayotgan ilmiy-tadqiqot ishlariga jami **83 ta talaba** jalb etilgan bo‘lib, ularning olib borgan o‘quv, ilmiy, ma’naviy axloqiy va tashabbuskorlik faoliyatlari natijasida 2021-yilda **jami 40 nafar** talaba o‘z faoliyatlari bilan turli yutuqlarga erishishdi. Jumladan, **4 nafar** talaba Beruniy stipendiyasi va **19 nafar** talaba soha korxonalari stipendiyalariga ega bo‘lishdi. Bundan tashqari, “StudentHack2021”, “Open Data Challenge 2021” va boshqa nufuzli tanlovlarda qatnashib,   
**2 nafar talaba** Xalqaro tanlovlarda, **14 nafar talaba** Respublika tanlovlarida va **2 nafar talaba** “Kompyuter grafikasi” bo‘yicha Respublika olimpiyadasida go‘lib bo’lishdi. Bundan tashqari Innovatsion rivojlanish vazirligi tomonidan 2021-yil 22-27-noyabr kunlari Toshkent shahrida gibrid formatda o‘tgan **“Innoweek.Uz-2021” xalqaro innovatsion go‘yalar ko‘rgazmasida** Universitetning iqtidorli talabalari tomonidan ishlab chiqilgan ishlanmalar namoyishi tashkil etildi.

*Ilmiy faoliyat natijalari.* 2021-yilda Universitet va hududiy filiallar xodimlari tomonidan **300 dan** ortiq mahalliy jurnallarda va **200 dan** ortiq xorijiy jurnallarda maqolalar chop etilgan, xususan Scopus ilmiy bazasiga kiruvchi jurnallarda 2021-yilda (01.12.2021y. sanasiga ko‘ra)   
**117 ta maqola** nashr ettirilgan bo‘lib, ularning **38 tasi** anjuman to‘plamlarida va **79 tasi** ilmiy jurnallarda o‘z aksini topgan, **15 tasi** monografiya sifatida nashr ettirilgan. **4 ta patent**(IAP 06511, IAP 06643, IAP 20190397, FAP 2019 0018) olindi. **86 ta** dasturiy mahsulotga mualliflik guvohnomalari olingan. Shuningdek, Universitet xodimlari tomonidan 2021-yilda ilmiy darajasiz **5 ta dotsentlik** ilmiy unvonlari olingan.

*Xalqaro reytinglar bo‘yicha* O‘zbekiston Respublikasi Prezidentining 2019-yil   
8-oktyabrdagi PF-5847-son Farmonida belgilab berilgan vazifalardan biri bu - OTMni xalqaro e’tirof etilgan reytinglar (QS, THE va ARWU) ro‘yxatiga kiritish hisoblanadi. Hozirda Universitetning THE va QS tashkilotlarining tahliliy tizimida o‘z profili ochilgan bo‘lib, muntazam ravishda reytingga oid ma’lumotlar kiritilib boriladi. Ma’lumki, 2021-yilda Respublikamizning 4 ta OTMlari QS EECA reytingi ro‘yxatidan o‘rin oldi. Universitetmizda ham QS EECA reytingiga kirish bo‘yicha talab etilgan asosiy masalalardan biri bu - universitetning ilmiy salohiyati va nashr ettirilgan ilmiy maqolalar hisoblanadi. Shu o‘rinda aytish joizki, Scopus ilmiy bazasiga kiruvchi jurnallarda jami 984 ta maqola chop ettirilgan bo’lsa, oxirgi 4 yil mobaynida 760 ta ilmiy maqola Universitet va uning hududiy filiallari xodimlari tomonidan nashr ettirilgan. Lekin QS EECA reytingi bo‘yicha OTMni baholash metodologiyasida bu yetarli emasligini ko‘rsatmoqda. Ta’sir qiluvchi mezonlari sifatida Universitetning veb-saytini “Webometrics Ranking of World Universities” talablariga javob berishi, Universitetning akademik mavqei (so‘rovnoma orqali), Universitetning ish beruvchilar oldidagi mavqei(so‘rovnoma orqali), xodimlarning ilmiy faolligi (Xirsh indeks, maqolalar soni), xorijiy talabalar va professor-o‘qituvchilar soni kabi ko‘rsatkichlariga katta e’tibor qaratgan holda izchillik bilan yondashiladigan mexanizmni shakllantirish maqsadga muvofiq hisoblanadi.

**Takliflar:**

1. Universitet xodimlari tomonidan bajariladigan ilmiy loyihalar salmog‘ini oshirish va start-up loyihalar hamda xo‘jalik shartnomalari sonini ko‘paytirish;
2. Ilmiy loyihalar natijalarini tijoratlashtirish bo‘yicha “kafedralar bo‘lim bilan emas” balki “bo‘lim kafedralar bilan” ishlash mexanizmini faollashtirish orqali ishlab chiqilgan ishlanmalarni tijoratlashtirishni yo‘lga qo‘yish;
3. Universitetda faoliyat yuritayotgan Ilmiy tadqiqot bo‘limi va Ilmiy va innovatsion ishlanmalarni tijoratlashtirish boʻlimlari faoliyatidan kelib chiqib, bo‘limlarni birlashtirish natijasida Ilmiy tadqiqot va transferlash markazini/bo‘limini tashkil etish;
4. Universitetda kafedralarning ilmiy salohiyatni oshirish bo‘yicha 2022-yil rejasini tasdiqlash va ilmiy salohiyatni oshirish bo‘yicha ilmiy izlanuvchilarning ro‘lini kuchaytirish;
5. Ixtisosliklar nomenklaturasidagi tegishli ixtisosliklarni kiritish orqali tayanch doktorantura va doktoranturaga qabul kvotalarni oshirib borish;
6. Tayanch doktorantura va doktorantura bo‘yicha ixtisosliklar nomenklaturasiga yangi ixtisosliklar ochish bo‘yicha takliflar ishlab chiqish va vakolatli organlarga taqdim etish;
7. Universitetni xalqaro e’tirof etilgan reytinglar ro‘yxatiga kirishini tashkil etuvchi va muvofiqlashtiruvchi ishchi guruhni tashkil etish;
8. Universitetda iqtidorli talabalarning ilmiy-tadqiqot ishlarini qo‘llab-quvvatlash maqsadida va ularni ilmiy faoliyatga bo‘lgan qiziqishlarini rag‘batlantirish maqsadida Universitetda “TUIT Incubation Center” tashkil etish va unda “Coworking”, “Robotics” va “Design” zonalarini talabalar uchun foydalanishga topshirish.

Ilmiy ishlar vainnovatsiyalar

bo‘yicha prorektor K.Tashev